ต้นไม้ที่ปลูกไว้บนฟุตบาทหน้าบ้าน91/576 พระราม2ซอย 69-2  แขวงแสมดำ เขตบางขุนเทียน กทม.  งอกเจริญสูงใหญ่มากจนน่ากลัวว่าจะทำให้เกิดอันตรายกับผู้คนและทรัพย์สินชาวบ้านได้ หากเกิดลมพายุแรงหักโค่นลงมา 

ขอให้จนท.มาปรับสภาพต้นไม้ไม่ให้ชาวบ้านตกอยู่ในความเสี่ยงภัยอันตรายโดยเฉพาะสายไฟที่ต้นไม้พันอยู่โดยด่วน

นอกจากนี้รากของต้นดังกล่าวที่เจริญขึ้นมาเรื่อยๆไม่หยุดเป็นเหตุทำให้พื้นฟุตบาทโกร่งงอหลุดเสียหายและรั้วที่อยู่ใกล้เคียงมีความเสี่ยงจะได้รับความเสียหายด้วย  ขอให้จนท.มาทำการยับยั้งรากไม่ให้มันงอกมากเกินไปแล้วทำการปรับสภาพพื้นฟุตบาทให้ใหม่ดูเรียบร้อยผู้คนสามารถเดินผ่านฟุตบาทได้ง่ายและฝ่ายทำความสะอาดพื้นฟุตบาทก็จะได้สะดวกในการกำจัดเศษใบไม้กิ่งไม้ที่ล่วงหล่นทำให้สภาพแวดล้อมดีขึ้น

อนึ่ง ที่พื้นฟุตบาทจุดใกล้ต้นไม้ดังกล่าวยังมีฝาปิดท่อบนฟุตบาทที่ก่อนหน้ามีจนท.มาเปลี่ยนผิดขนาดทำให้มีล่องลึกและมีฝาบางแผ่นเสื่อมแตกร้าวอาจเกิดอันตรายต่อผู้คน กรุณามาปรับปรุงฝาท่อที่เหมาะสมไม่ให้เกิดอันตรายต่อผู้คนโดยเร็วด้วยครับ
ขอบคุณครับ